Дигуми ди псэми къыбгъэдэкIыу муслъымэн псоми дынывохъуэхъу Къурмэн Хьид лъапIэмкIэ.

 Ар цIыхубэм и дежкIэ махуэ нэхъ лъапIэ дыдэхэм ящыщщ. А махуэри ислъам динри хуэунэтIащ цIыху хьэл-щэныр егъэфIэкIуэным, мамырыгъэр, зэгурыIуэныгъэр ди щIыналъэм щыгъэбыдэным, лъэпкъхэр зэкъуэгъэувэным, зылъэкIыр нэхъ зыхузэфIэмыкIхэм ядэIэпыкъуу псэуным.

 Къурмэн махуэшхуэм ехьэлIауэ ди лъэпкъым и зэхэщIыкIым, щэнхабзэм, хабзэхэм нэхъри зыкъаIэтыжыну, гущIэгъумрэ псапэмрэ яхуэунэтIауэ иджыпсту зэфIагъэкIхэр ди псэм сыт щыгъуи хэлъыну икIи зэпымыууэ ди щIэгъэкъуэну щытыну ди гуапэщ.

Дынывохъуэхъу гуфIэгъуэ, насып, берычэт, узыншагъэ Алыхьым фыщимыгъащIэу фыпсэуну.